CELEX: 32021D1743
Language: sk
Date: 2021-09-28 00:00:00
Title: Rozhodnutie Rady (EÚ) 2021/1743 z 28. septembra 2021 o pozícii, ktorá sa má v mene Európskej únie zaujať v regionálnom riadiacom výbore Dopravného spoločenstva, pokiaľ ide o zriadenie Technického výboru pre vodnú dopravu a multimodalitu

1.10.2021   
               
               
                  SK
               
               
                  Úradný vestník Európskej únie
               
               
                  L 348/27
               
            
         ROZHODNUTIE RADY (EÚ) 2021/1743
         z 28. septembra 2021
         o pozícii, ktorá sa má v mene Európskej únie zaujať v regionálnom riadiacom výbore Dopravného spoločenstva, pokiaľ ide o zriadenie Technického výboru pre vodnú dopravu a multimodalitu
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 91 a článok 100 ods. 2 v spojení s článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Zmluvu o založení Dopravného spoločenstva uzavrela Únia rozhodnutím Rady (EÚ) 2019/392 (1) a platnosť nadobudla 1. mája 2019.
                  
               
                     (2)
                  
                  
                     Regionálny riadiaci výbor bol zriadený Zmluvou o založení Dopravného spoločenstva na účely správy a riadneho vykonávania Zmluvy o založení Dopravného spoločenstva. Podľa článku 26 Zmluvy o založení Dopravného spoločenstva má regionálny riadiaci výbor prijímať rozhodnutia o zriadení technických výborov.
                  
               
                     (3)
                  
                  
                     Technické výbory môžu v oblasti svojej zodpovednosti predkladať návrhy na rozhodnutie regionálnemu riadiacemu výboru. Technické výbory sú zložené zo zástupcov zmluvných strán Zmluvy o založení Dopravného spoločenstva. Všetky členské štáty Únie majú možnosť účasti v úlohe pozorovateľa.
                  
               
                     (4)
                  
                  
                     Regionálny riadiaci výbor má čoskoro prijať rozhodnutie o zriadení Technického výboru pre vodnú dopravu a multimodalitu.
                  
               
                     (5)
                  
                  
                     Zriadenie Technického výboru pre vodnú dopravu a multimodalitu pomôže dosiahnuť cieľ Zmluvy o založení Dopravného spoločenstva a to konkrétne vytvorenie Dopravného spoločenstva v oblasti cestnej, železničnej, vnútrozemskej vodnej a námornej dopravy, ako aj rozvoj dopravnej siete medzi Úniou a juhovýchodoeurópskymi stranami.
                  
               
                     (6)
                  
                  
                     Cieľom Technického výboru pre vodnú dopravu a multimodalitu by malo byť riešenie kritických otázok týkajúcich sa vodnej dopravy v súvislosti s námornými záležitosťami, vnútrozemskými vodnými cestami a prístavmi, ako aj riešenie aspektov multimodality a podporovanie efektívneho využívania takejto dopravy.
                  
               
                     (7)
                  
                  
                     Je vhodné stanoviť pozíciu, ktorá sa má v mene Únie zaujať v regionálnom riadiacom výbore, pokiaľ ide o zriadenie Technického výboru pre vodnú dopravu a multimodalitu, keďže takéto rozhodnutie je potrebné na vykonávanie Zmluvy o založení Dopravného spoločenstva a vo vzťahu k Únii bude záväzné,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať v regionálnom riadiacom výbore zriadenom Zmluvou o založení Dopravného spoločenstva, pokiaľ ide o zriadenie Technického výboru pre vodnú dopravu a multimodalitu, je založená na návrhu rozhodnutia regionálneho riadiaceho výboru (2).
            Zástupcovia Únie v regionálnom riadiacom výbore môžu schváliť menšie zmeny k uvedenému návrhu rozhodnutia bez ďalšieho rozhodnutia Rady.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 28. septembra 2021
            
               
                  Za Radu
               
               
                  predsedníčka
               
               S. KUSTEC
            
         
         
            (1)  Rozhodnutie Rady (EÚ) 2019/392 zo 4. marca 2019 o uzavretí Zmluvy o založení Dopravného spoločenstva v mene Európskej únie (Ú. v. EÚ L 71, 13.3.2019, s. 1).
         
            (2)  Pozrite dokument ST 11514/21 na http://register.consilium.europa.eu.